09/11/2020 | Administración LocalMunicipal
Vedra
Secretaría-Intervención
Bases reguladoras das axudas para o ensino e o transporte do Concello de Vedra. Curso escolar 2020/2021

ANUNCIO Bases reguladoras da convocatoria de axudas para o ensino e o transporte do Concello de Vedra. Curso escolar 2020/2021 O Pleno do Concello, en sesión ordinaria celebrada o día vinte e nove de outubro de 2020, por unanimidade dos seus membros, aprobou as seguintes bases reguladoras da convocatoria de axudas para o ensino e o transporte para o curso escolar 2020/2021 BASES REGULADORAS DA CONVOCATORIA DE AXUDAS PARA O ENSINO E O TRANSPORTE DO CONCELLO DE VEDRA CURSO ESCOLAR 2020/2021 Primeira. Obxecto da convocatoria. O obxecto das presentes bases é regular a convocatoria pública para a concesión de bolsas de estudos destinadas a favorecer a escolarización pública e formación universitaria en familias do Concello de Vedra. As bolsas de estudos teñen dúas modalidades: 1. Axuda ao ensino: Destinada á adquisición de material escolar. O contido desta axuda especifícase no Anexo IV das presentes bases reguladoras.2. Axuda ao transporte: Destinada ao uso de transporte para acudir ao centro de ensino correspondente. Segunda. Destinatarios/as e requisitos. Para ser beneficiario/a destas axudas é preciso cumprir os seguintes requisitos: 1) Cursar estudos nalgún dos seguintes centros de ensino para os que se solicita a axuda: a) PRIMARIA E INFANTIL: Todos os centros públicos do Concello de Vedra. b) ESO: CPI de Vedra. c) FP: Calquera centro público. d) BACHARELATO: Calquera centro público. e) UNIVERSITARIOS: Calquera universidade pública galega, agás que a titulación que estude non exista no Sistema Universitario Galego. f) ENSINANZAS DE RÉXIME ESPECIAL-ENSINANZAS ARTÍSTICAS SUPERIORES: Calquera centro galego. g) O alumnado cuxas necesidades educativas especiais impidan a súa escolarización nun centro ordinario do municipio, poderá solicitar a axuda para a asistencia a un Centro de educación especial.2) Que a capacidade económica familiar non supere os límites establecidos na base 6ª da presente convocatoria.3) Estar empadroado/a no Concello de Vedra no momento de presentación da solicitude e ser fillo/a dependente economicamente. No caso de que o/a solicitante sexa menor de 25 anos e desenvolva actividade laboral ou perciba outros ingresos, poderán acceder a esta axuda, a tal efecto computaránselle ditos ingresos ao 50%. 4) Presentar certificado de matrícula (ou resgardo de ter pagada a matrícula, selado pola entidade bancaria) do/a alumno/a para o curso 2020/2021.5) Cumprir os requisitos para obter a condición de beneficiario/a, recollidos nos artigos 13 da Lei 38/2003, do 17 de novembro, Xeral de Subvencións e no artigo 10 da Lei 9/2007, do 13 de xuño, de Subvencións de Galicia.6) As axudas serán solicitadas polos representantes legais do alumnado: os pais/nais, titores/as e representantes legais. No caso de alumnos/as de entre 18 e 25 anos poderán facelo tamén as propias persoas beneficiarias.7) Poderán ser beneficiarios/as da axuda de transporte os estudantes que non conten con transporte gratuíto aos seus centros de ensino e os non bonificados pola tarxeta de transporte metropolitano nin sexan titulares da tarxeta xente nova para menores de 21 anos. Para poder acceder a este tipo de axuda a persoa interesada deberá declarar responsablemente non ser beneficiario do transporte bonificado e non dispoñer de transporte escolar gratuíto, mediante a sinalización de este extremo e firma na declaración responsable recollida no Anexo II. O alumnado que pode acceder á axuda ao transporte deberá cursar algunha das seguintes formacións: a) Formación Profesional. b) Bacharelato. c) Universitarios. d) Alumnado de ensinanzas de réxime especial. Terceira. Solicitudes e documentación necesaria.3.1. As solicitudes para a concesión destas axudas formalizaranse no impreso normalizado que se inclúe como Anexo I e poderá así mesmo obterse nas oficinas xerais (Rexistro) do Concello de Vedra ou ben a través da páxina web: www.concellodevedra.com 3.2. Xunto coa solicitude, no modelo normalizado e debidamente cuberto, presentarase a seguinte documentación: • Fotocopia do DNI do/a solicitante (pai/nai/titor legal/representante legal do menor ou, no caso de alumnos/as entre 18 e 25 que presenten eles mesmo a solicitude, o seu DNI). • Fotocopia do libro de familia no que figuren todos os membros da unidade familiar. • Fotocopia da declaración da renda correspondente ao último exercicio (DECLARACIÓN DE IRPF DE 2019) das persoas proxenitoras ou titores/as legais no que se computarán o rendemento neto previo dos rendementos do traballo, o rendemento do capital mobiliario e o rendemento do capital inmobiliario. No caso de non estar obrigados/as a presentar a declaración do IRPF, fotocopia do certificado de imputacións de IRPF de 2019. Para poder obtelo, a persoa interesada pode acceder ao mesmo a través do seguinte enlace da Axencia tributaria: https://www.agenciatributaria. gob. es/AEAT. sede/procedimientoini/G306. shtml Excepcionalmente, se a unidade familiar alega carecer de recursos, ou quere acreditar unha situación excepcional, imprevista ou de carácter de especial necesidade que afecte negativamente á situación familiar solicitarase informe do/a Traballador/a Social dos Departamento de Servizos Sociais comunitarios. Nos casos de separación ou divorcio estarase ao previsto na Base 6ª para a determinación dos membros da unidade familiar. Os/as fillos/as de entre 18 e 25 anos inclusive, que perciban rendas e non figuren na declaración da renda dos proxenitores aínda que residan con eles, deberán acreditar os seus rendementos e computarán como ingresos da unidade familiar. No caso de presentar solicitudes para varios irmáns/ás, non é necesario duplicar documentación. • Certificado ou xustificante da matrícula expedido polo centro educativo ou resgardo de ter pagada a matrícula co selo bancario, de ser o caso. • Anexo II: Declaración responsable de atoparse ao corrente coas obrigas tributarias e da Seguridade social, de non estar incurso/a en ningunha das prohibicións para obter a condición de beneficiario/a de subvencións públicas e de estar ao corrente no cumprimento de obrigas por reintegro de subvencións, e autorización ao Concello de Vedra para que realice as comprobacións oportunos durante o proceso. Cando o beneficiario/a sexa menor de idade a declaración será asinada polo representante legal que figure como solicitante. • Certificado que acredite a situación de dependencia ou o grao de discapacidade nun grao igual ou superior ao 33% dalgún membro da unidade familiar, se procede. • Certificado que acredite a situación de desemprego por un período superior a 6 meses durante o ano 2020 dalgún membro da unidade familiar, se procede. • Documentación acreditativa da situación de familia monoparental ou de ausencia de ambos os dous proxenitores (por exemplo, sentenza de separación, nulidade ou divorcio, libro de familia, certificado de recoñecemento de familia monoparental emitido pola Administración autonómica, etcétera). Entenderase por familia monoparental á definición que se establece no artigo 13 Lei 3/2011, do 30 de xuño, de apoio á familia e á convivencia de Galicia, isto é, o núcleo familiar composto por un único proxenitor ou proxenitora que NON conviva con outra persoa coa que manteña unha relación análoga á conxugal e os fillos ou as fillas menores ao seu cargo, sempre que o outro proxenitor ou proxenitora NON contribúa economicamente ao seu sustento. Cuarta. Lugar e prazo de presentación das solicitudes.4.1. A solicitude poderase presentar nalgún dos seguintes lugares: a) Sede electrónica do Concello de Vedra, a través dunha instancia xeral.https://sede.vedra.es/opencms/gl/b) Rexistro xeral do Concello de Vedra, de luns a venres, en horario de atención ao público (de 9:00 a 14:00 horas). c) En calquera dos lugares previstos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas.4.2. O prazo de presentación de solicitudes será de 20 DÍAS HÁBILES contados a partir do seguinte ao da publicación do extracto da convocatoria no Boletín Oficial da Provincia. Quinta. Contía das bolsas 5.1. O Concello de Vedra aboará as bolsas ás persoas beneficiarias que reúnan todos os requisitos previstos na base 2ª e presenten a súa solicitude dentro do prazo establecido na convocatoria xunto coa documentación requirida na base 3ª. 5.2. Os importes máximos das AXUDAS DE ENSINO, por alumno/a e curso serán os que se reflicten na seguinte táboa: 5.3. Os importes das AXUDAS DE TRANSPORTE, por alumno e curso determinaranse en función da situación do centro educativo, tal e como se indica na seguinte táboa: (*) Segundo a normativa reguladora do transporte metropolitano e da tarxeta xente nova, forman parte da área de influencia de Santiago os seguintes concellos ( https://tmg.xunta. gal/area-de-santiago e https://www.bus. gal/gl/xente-nova ): Sexta. Valoración das solicitudes 6.1. Na valoración das solicitudes teranse en conta a capacidade económica familiar e o exercicio fiscal último, isto é, o correspondente ao ano 2019. A capacidade económica familiar anual englobará os ingresos de todos os membros da unidade familiar divididos polo número de membros computables.6.2. O cálculo da capacidade económica anual realizarase da seguinte forma: 1. Nos supostos de presentación de declaración de IRPF e certificado de imputacións do IRPF, sumaranse os importes correspondentes aos seguintes conceptos: 1) Rendemento do traballo (rendemento neto previo). 2) Rendemento do capital mobiliario.3) Rendemento do capital inmobiliario.2. No suposto de familias monoparentais, computarase o importe da pensión de alimentos e a dos gastos extraordinarios, multiplicados por doce meses para calcular a contía anual.3. Teranse en conta 3% do valor catastral do patrimonio, excluída a vivenda habitual. O importe do patrimonio será comprobado directamente polo Concello de Vedra, mediante consulta na Sede electrónica do Catastro.4. O resultado obtivo de sumar os importes das contías dos puntos anteriores dividirase entre o número de membros da unidade familiar, tendo en conta as seguintes especificacións: 1) No caso de familias monoparentais, para os efectos do cálculo da capacidade económica familiar anual, incrementarase nun 0,8 o número real de membros que compoñen a unidade familiar.2) No caso de ausencia de ambas as dúas persoas proxenitoras, para os efectos do cálculo da capacidade económica familiar anual, incrementarase nun 1,6 o número real de membros que compoñen a unidade familiar.6.3. Para o previsto nestas bases considérase que compoñen a unidade familiar: 1) As persoas proxenitoras non separadas legalmente e, no seu caso, o/a titor/a ou persoa encargada da garda e protección do menor.2) Os/as fillos/as menores de idade, con excepción das persoas emancipadas.3) Os/as fillos/as maiores de idade con discapacidade física, psíquica ou sensorial ou incapacitados/as xudicialmente, suxeitos á patria potestade prorrogada ou rehabilitada.4) Os/as fillos/as solteiros/as menores de 25 anos e que convivan no domicilio familiar a 31 de decembro do ano inmediato anterior a aquel no que comeza o curso escolar para o que se solicita a bolsa sempre que non tiveran un contrato de traballo ou percibiran recursos (agás bolsas) durante o ano.5) Cando non exista vínculo matrimonial a unidade familiar entenderase constituída polas dúas persoas proxenitoras e todos os seus descendentes que convivan con elas e que reúnan os requisitos do apartado anterior.6) No caso de separación ou divorcio, non se considerará membro da unidade familiar aquel que non conviva coa persoa solicitante da bolsa de axuda. En cambio, si terá a consideración de membro computable o novo/a cónxuxe ou persoa unida ao pai/nai e que si conviva coa persoa solicitante. A separación ou divorcio acreditarase mediante sentenza xudicial que determine esta, ou convenio regulador onde conste a custodia do/da menor.6.4. A valoración das solicitudes presentadas efectuaranse segundo o seguinte cadro de puntuacións: As capacidades económicas per cápita superiores a 10.000€ non terán dereito a axuda ao ensino nin a axuda ao transporte. Ademais da capacidades económicas per cápita teranse en conta as seguintes circunstancias sempre que se acrediten co correspondente certificado: a) Se algún membro da unidade familiar ten unha discapacidade igual ou superior ao 33%, ou situación de dependencia valorada SAAD, puntuarase esta circunstancia con 2 puntos adicionais. b) Cando o pai/nai ou titor/a acrediten a situación de desemprego durante máis de seis meses no ano en curso, incrementarase a valoración con 2 puntos adicionais. Sétima. Importe máximo e crédito orzamentario 7.1. O importe total para axudas de ensino e transporte prevese en 10.000 euros, imputados ao crédito do exercicio 2021 na aplicación orzamentaria 320-48000.7.2. A concesión da axudas quedará condicionada á existencia de crédito axeitado e suficiente no momento da resolución da concesión. Oitava. Do procedemento de concesión das axudas 8.1. Aquelas persoas que presenten solicitudes que veñan incompletas serán requiridas para que procedan a súa emenda nun prazo de 10 DÍAS HÁBILES. No suposto de non completar a documentación esixida no prazo indicado, presentándoa nalgún dos lugares establecidos na base 4ª, declararanse desistidas.8.2. Unha vez rematado o prazo de presentación de solicitudes, estas serán valoradas pola comisión avaliadora detallada na base 10ª conforme aos criterios establecidos na base 6ª. A listaxe provisional de concesión das axudas será publicada no taboleiro de edictos do Concello e na páxina web municipal ( www.concellodevedra.com ) e na mesma incluirase a data de apertura dun prazo de 5 DÍAS HÁBILES, a contar desde o día seguinte á publicación da mesma, para formular alegacións e reclamacións oportunas por escrito e presentándoas nalgún dos lugares establecidos na base 4ª. 8.3. Transcorrido o prazo de 5 días hábiles mencionado a Comisión avaliadora valorará as alegacións e reclamacións presentadas e emitirá unha proposta definitiva que será fiscalizada pola Intervención municipal.8.4. A proposta definitiva será sometida á aprobación pola Xunta de Goberno Local e publicarase no taboleiro de edictos do Concello de Vedra e na citada web municipal.8.5. O prazo máximo para resolver a concesión das axudas será de 3 meses a contar desde a publicación da convocatoria no Boletín Oficial da Provincia de A Coruña. A falta de notificación no prazo indicado lexitima aos interesados para entender desestimada a súa solicitude.8.6. A resolución do procedemento porá fin á vía administrativa. Contra á mesma a persoa interesada poderá interpoñer, con carácter potestativo, recurso de reposición, regulado na Lei 39/2015, de 1 de outubro, de procedemento administrativo común das administracións públicas, no prazo de 1 mes contado a partir do seguinte ao da notificación da resolución ou desde o seguinte a aquel no que a solicitude poida entenderse desestimada por silencio administrativo. Así mesmo, tamén poderá interpoñer, de acordo coa Lei 29/1998, de 13 de xullo, reguladora da xurisdición contencioso-administrativa, recurso contencioso administrativo perante o xulgado Contencioso administrativo, no prazo de 2 meses contados desde o seguinte ao da notificación da resolución ou no prazo de 6 meses a contar desde o día seguinte á data na que poida entenderse desestimada a solicitude por silencio administrativo. Novena.-Compatibilidade A percepción destas axudas será COMPATIBLE coa percepción doutras coa mesma finalidade que se poidan percibir doutras administracións. Décima.-Comisión avaliadora A comisión avaliadora das solicitudes e documentación estará formada por: 1. Presidente: o Alcalde, ou Concelleiro/a en quen delegue.2. Secretario: o Secretario-Interventor municipal ou persoa en quen delegue.3. Tres vogais: sendo un deles obrigatoriamente un/ha Técnico/a do Departamento de Servizos Sociais do Concello de Vedra. Undécima.-Xustificación 11.1. Concedida a axuda, a documentación xustificativa presentarase no prazo de 10 DÍAS HÁBILES, a contar desde o día seguinte á publicación da resolución definitiva no taboleiro de anuncio do Concello de Vedra e na páxina web municipal ( www.concellodevedra.com ), mediante escrito presentado nalgún dos lugares descritos na base 4ª. 11.2. A citada documentación estará composta de: 1) Facturas orixinais ou copia cotexada, expedidas a nome do pai/nai, titor/a legal do alumno/a ou persoa beneficiaria, ou, no seu caso certificado selado do gasto en material expedido polo centro educativo, que acrediten o gasto realizado en material escolar ou libros. As facturas deberán ter unha data posterior a 1 xuño de 2020 e unha data anterior ao día seguinte ao de publicación da resolución definitiva de concesión das axudas. Non se admitirán facturas que non cumpran estes requisitos.2) Xustificante de titularidade de Conta bancaria na que se procederá ao pagamento e que deberá coincidir co nome da persoa solicitante.11.3. Das axudas debidamente xustificadas o órgano instrutor elevará proposta de resolución para a aprobación de recoñecemento de obrigas e a xustificación do pagamento á Xunta de Goberno Local.11.4. A resolución provisional da Xunta de Goberno Local será publicada no taboleiro de edictos do Concello e na páxina web municipal ( www.concellodevedra.com ) e na mesma incluirase a data de apertura dun prazo de 5 DÍAS HÁBILES, a contar desde o día seguinte á publicación da mesma, para formular alegacións e reclamacións oportunas por escrito e presentándoas nalgún dos lugares establecidos na base 4ª. 11.5. Unha vez rematado o prazo disposto no punto anterior á Xunta de Goberno Local resolverá as alegacións e reclamacións. A resolución será publicada no taboleiro de edictos do Concello e na páxina web municipal. No suposto de que non se presenten alegacións e reclamacións no prazo indicado a resolución provisional da Xunta de Goberno Local entenderase definitiva. Disposición adicional: Para o non previsto nas presentes Bases será de aplicación o que se dispón la Lei 38/2003 xeral de subvencións, no Real Decreto 887/2006 polo que se aproba o regulamento da Lei xeral de subvencións, na Lei 9/2007 de subvencións de Galicia. Disposición derradeira: Concederanse as presentes axudas ata o límite orzamentario previsto na aplicación orzamentaria destinada para tal fin no Orzamento do Concello de Vedra para o ano correspondente. Se se superase esta contía na valoración das solicitudes, priorizarase a concesión de axudas ás unidades familiares que obteñan maior puntuación na valoración das solicitudes. Vedra, 3 de novembro de 2020. O Alcalde, Asdo. Carlos Martínez Carrillo ANEXO I SOLICITUDE DE AXUDAS PARA O ENSINO E O TRANSPORTE CONVOCATORIA PÚBLICA COMPLEMENTARIA CURSO 2020/2021 DOCUMENTACIÓN PRESENTADA (marque con x):  Fotocopia do DNI do/a solicitante (pai/nai/titor legal/representante legal do menor ou, no caso de alumnos/as entre 18 e 25 que presenten eles mesmo a solicitude, o seu DNI).  Fotocopia do libro de familia no que figuren todos os membros da unidade familiar.  Fotocopia da declaración da renda correspondente ao último exercicio (IRPF 2019) ou certificado de imputacións de IRPF de 2019, para aquelas persoas que no estean obrigadas a presentar a declaración.  Certificado ou xustificante da matrícula expedido polo centro educativo ou resgardo de ter pagada a matrícula co selo bancario, de ser o caso.  Anexo II: Declaración responsable.  Certificado que acredite a situación de dependencia ou o grao de discapacidade nun grao igual ou superior ao 33% dalgún membro da unidade familiar, se procede.  Certificado que acredite a situación de desemprego por un período superior a 6 meses durante o ano 2020 dalgún membro da unidade familiar, se procede.  Documentación acreditativa da situación de familia monoparental ou de ausencia de ambos os dous proxenitores. TRATAMENTO DOS DATOS PERSOAIS: Mediante a firma da presente solicitude autoriza ao Concello de Vedra a utilizar o nome e apelidos das persoas solicitantes para a publicación das listaxes provisional e definitiva, así como a publicación das mesmas no taboleiro de anuncios do Concello de Vedra e na páxina web https://www.concellodevedra.es/De acordo co disposto na Lei Orgánica 3/2018 de Protección de Datos de Carácter Persoal e Garantía dos Dereitos Dixitais e no Regulamento UE 2016/679, do Parlamento Europeo e do Consello, de 27 de abril de 2016, informámolo/a de que os datos facilitados serán tratados pola Entidade Local coa finalidade de poder atender a súa solicitude. Os devanditos datos serán tratados de xeito confidencial, e só poderán ser cedidos, nos casos contemplados na Lei. Comunicámoslle que pode exercer os dereitos de acceso, rectificación, supresión, oposición, limitación ó tratamento e portabilidade dos seus datos, usando o formulario de contacto da Sede Electrónica do Concello de Vedra. Vedra, a _____ de ____________ de 2020. Asdo: ______________ SR. ALCALDE-PRESIDENTE DO CONCELLO DE VEDRA (A CORUÑA) ANEXO II DECLARACIÓN RESPONSABLE D./D.ª________________________________________________________________, con NIF/pasaporte ________________, pai, nai, titor/a do/a, dos/das alumno/a, alumnos/as, alumnos solicitantes de 18 a 25 anos ______________________ _______________________________________________________________________________________________________, DECLARO RESPONSABLEMENTE: 1. Estar ao corrente no cumprimento das obrigas tributarias e fronte á Seguridade Social.2. Non estar incurso/a en ningunha das prohibicións para obter a condición de beneficiario/a de subvencións públicas recollidas nos artigos 13 da Lei 38/2003, de 17 de novembro, Xeral de Subvencións e 10 da Lei 9/2007, do 13 de xuño, de Subvencións de Galicia.3. Estar ao corrente no cumprimento de obrigas por reintegro de subvencións.4. Só para solicitantes de axuda de transporte (Marcar cun X)  Non ser beneficiario do transporte bonificado mediante tarxeta metropolitana ou tarxeta xente xove e non dispoñer de transporte escolar gratuíto. AUTORIZO: Ao concello de Vedra para que realice as comprobacións oportunas en relación cos apartados anteriores, durante todo o período que dure o proceso de concesión e pago das axudas para o curso 2020/2021 Vedra, a _____ de ____________ de 2020. Asdo: ______________ SR. ALCALDE-PRESIDENTE DO CONCELLO DE VEDRA (A CORUÑA) ANEXO III PRESENTACIÓN DE DOCUMENTACIÓN XUSTIFICATIVA DAS AXUDAS PARA O ENSINO E O TRANSPORTE DO CONCELLO DE VEDRA CURSO ESCOLAR 2020/2021 D./D.ª________________________________________________________________, con NIF/pasaporte ________________, pai, nai, titor/a do/a, dos/das alumno/a, alumnos/as, alumnos solicitantes de 18 a 25 anos ______________________ _______________________________________________________________________________________________________, EXPÓN: Primeiro-. Que publicada a resolución definitiva de concesión das axudas ao ensino e transporte do Concello de Vedra para o curso escolar 2020/2021, consto na mesma como beneficiado das seguintes tipoloxías de axudas (marcar cun x):  Axuda ao ensino  Axuda ao transporte Segundo-. Que, dentro do prazo de 10 días hábiles a contar desde o día seguinte á publicación da citada resolución definitiva no taboleiro de anuncios do Concello de Vedra e na súa páxina web municipal, procedo a presentar a documentación xustificativa para o pago da axuda (marcar cun x):  Facturas orixinais ou copia cotexada, expedidas a nome do pai/nai, titor/a legal do alumno/a ou persoa beneficiaria, ou, no seu caso certificado selado do gasto en material expedido polo centro educativo, que acrediten o gasto realizado en material escolar ou libros.  Certificado de titularidade de Conta bancaria na que se procederá ao pagamento, que consta ao meu nome. SOLICITO: Que se teña por presentada esta instancia xunto coa documentación que a acompaña e se continúe co procedemento de pago da axuda concedida. Vedra, a _____ de ____________ de 2020. Asdo: ______________ SR. ALCALDE-PRESIDENTE DO CONCELLO DE VEDRA (A CORUÑA) ANEXO IV CONTIDO ESPECÍFICO DA AXUDA AO ENSINO A AXUDA AO ENSINO estará destinada á adquisición de material escolar. Terá esta consideración a compra dos seguintes bens: 1. Libros de texto.2. Libros de lectura obrigatoria.3. Material de papelería (por exemplo: lapis, bolígrafos, rotuladores, cores, paquetes de folios, mochilas, estoxos, afiadores, gomas de borrar, notas adhesivas, colas, tesoiras, plastilinas, libretas, axendas, calculadoras, compases, regras, escuadras e cartabóns, marquetería e outros de similar categoría). 4. Material reprográfico.5. Material de prevención da COVID19 (por exemplo, máscaras, xel hidroalcólico, porta máscaras, suxeita máscaras e produtos similares). 6. Material electrónico: ordenadores, tabletas e outros de categoría similar, sempre e cando sexan precisas e necesarias para o desenvolvemento dos estudos correspondentes, segundo informe do centro escolar.7. Outro material escolar necesario para o desenvolvemento dos estudos correspondentes, xustificado pola especialidade de estes.